**OSNUTEK:**

**Osnutek pogodbe vsebuje osnovna pogodbena določila. Mestna občina Nova Gorica si pridržuje pravico do sprememb in dopolnitev osnutka pred podpisom.**

**MESTNA OBČINA NOVA GORICA, Trg Edvarda Kardelja 1, 5000 Nova Gorica**, ki jo zastopa župan Matej Arčon (v nadaljevanju besedila financer), matična številka 5881773, davčna številka 53055730

in

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (v nadaljevanju besedila izvajalec) matična številka: \_\_\_\_\_\_\_\_\_\_, davčna številka: \_\_\_\_\_\_\_\_\_\_\_\_\_, ki ga zastopa direktor \_\_\_\_\_\_\_\_\_\_\_

sklepata

**POGODBO O IZVAJANJU SOCIALNOVARSTVENE STORITVE**

**POMOČ DRUŽINI NA DOMU**

1. člen

Pogodbeni strani uvodoma ugotavljata, da:

* je v skladu Odlokom o organiziranju in izvajanju javne službe socialnovarstvene storitve pomoč družini na domu na območju Mestne občine Nova Gorica (v nadaljevanju besedila odlok) financer dne \_\_\_\_\_\_ objavil namero o sklenitvi neposredne pogodbe o izvajanju socialnovarstvene storitve pomoč družini na domu (v nadaljevanju pomoč na domu),
* da je izvajalec dne \_\_\_\_\_\_\_ podal vlogo, s katero je izkazal interes za izvajanje pomoči na domu,
* da izvajalec izpolnjuje vse pogoje za izvajanje pomoči na domu.

1. člen

Pogodbeni stranki soglašata, da pogoje, pod katerimi mora izvajalec opravljati javno službo, obseg storitve in upravičence določajo veljavni predpisi.

Upravičenci do pomoči na domu so tudi osebe z že podpisanimi dogovori s prejšnjim izvajalcem pomoči na domu, ki je do 31.12.2015 izvajal javno službo pomoči na domu.

1. člen

Predmet pogodbe je izvajanje javne službe pomoči na domu, ki se prilagodi posameznemu upravičencu in je določena z veljavnimi predpisi.

1. člen

Izvajalec izvaja pomoč na domu na območju celotne Mestne občine Nova Gorica.

Izvajanje pomoči na domu mora potekati vsak delovni dan (ponedeljek – sobota) ter ob nedeljah in praznikih, v dopoldanskem in popoldanskem času. V primeru potreb upravičencev pa tudi v nočnem času, če je takšen obseg storitve potreben glede na posebne potrebe upravičenca do storitve.

V skladu z veljavnimi predpisi in odlokom izvajalec ugotavlja in odloča o upravičenosti do pomoči na domu in sklepa dogovor z upravičenci. Za izvajanje navedenih nalog mora imeti izvajalec zaposleno osebo z opravljenim strokovnim izpitom iz upravnega postopka.

O tem, ali obstaja potreba po povečanju storitev in samem obsegu povečanj posameznih vrst storitev, presodi strokovni delavec izvajalca, ki posamezen primer obravnava in se navedeno opredeli v dogovoru.

Postopek ugotavljanja upravičenosti do pomoči na domu se izvaja v skladu z veljavnimi predpisi.

1. člen

Pomoč na domu se začne izvajati 1.1.2016. Pogodba o izvajanju pomoči na domu se sklene za dobo 10 let.

1. člen

Izvajalec opravlja pomoč na domu za ceno, ki je v skladu z veljavnimi predpisi in odlokom.

Izvajalec zaračuna storitve upravičencem, pri katerih opravlja storitev. Upravičenci plačajo svoj del cene na podlagi mesečnega obračuna storitve po obračunu ur na osnovi sklenjenega dogovora o obsegu, trajanju in načinu opravljanja storitve, ki ga sklene izvajalec z upravičencem do pomoči na domu.

1. člen

Financer in izvajalec bosta vsako leto po sprejemu proračuna in po potrditvi cene pomoči na domu s strani mestnega sveta sklenila letno pogodbo o financiranju izvajanja pomoči na domu, s katero bosta določila načrtovani letni obseg storitve, načrtovano število uporabnikov in na tej podlagi določeno število neposrednih izvajalcev storitve, oceno potrebnih finančnih sredstev ter druge medsebojne pravice in obveznosti. Izvajalec je dolžan sredstva, ki mu jih izplača financer uporabiti namensko, gospodarno in v skladu s svojim finančnim načrtom.

Izvajalec je dolžan sproti pisno poročati financerju o vseh dejstvih in pojavih, ki bi utegnili vplivati na izvajanje pomoči na domu, kot so pomembne kadrovske spremembe, nepredvideni dogodki, nesreče in podobno.

Če izvajalec poleg storitev pomoči na domu izvaja tudi druge storitve ali dejavnosti, za katere je registriran, je dolžan upoštevati predpise o računovodstvu in zagotavljati ločeno spremljanje poslovanja in prikaz izida poslovanja s sredstvi javnih financ in drugih sredstev za opravljanje javne službe do spremljanja poslovanja s sredstvi pridobljenimi iz naslova prodaje blaga in storitev na trgu.

1. člen

Izvajalec se zavezuje, da bo pomoč na domu opravljal v skladu z veljavnimi predpisi, ki urejajo področje pomoči na domu in da bo pri izvajanju pomoči na domu spoštoval kodeks etičnih načel v socialnem varstvu in pravila stroke.

1. člen

O spremembah pogodbe se stranki dogovorita z aneksom k tej pogodbi.

1. člen

Pogodba o izvajanju pomoči na domu preneha:

* s potekom časa, za katerega je sklenjena,
* sporazumno, če se tako dogovorita financer in izvajalec,
* enostransko, samo v primerih in na način, ki jih določa Obligacijski zakonik

Izvajalec je dolžan v primeru prenehanja iz tretje alineje prejšnjega odstavka in pod pogoji, ki jih določa zakon, izvajati storitev pomoči na domu, dokler financer ne zagotovi opravljanja te dejavnosti na podlagi odloka.

1. člen

Ta pogodba se šteje za nično, če je kdo v imenu ali na račun nasprotne pogodbene stranke (torej stranke, ki vstopa v pogodbeno razmerje z organom ali organizacijo iz javnega sektorja), predstavniku ali posredniku organa ali organizacije iz javnega sektorja obljubil, ponudil ali dal kakšno nedovoljeno korist za:

- pridobitev posla iz te pogodbe; ali

- za sklenitev posla iz te pogodbe pod ugodnejšimi pogoji; ali

- za opustitev dolžnega nadzora nad izvajanjem pogodbenih obveznosti iz te pogodbe; ali za drugo ravnanje ali opustitev ravnanja, s katerim je organu ali organizaciji izjavnega sektorja povzročena škoda ali je omogočena pridobitev nedovoljene koristi predstavniku ali posredniku organa ali organizacije iz javnega sektorja, drugi pogodbeni stranki (torej stranki, ki vstopa v pogodbeno razmerje z organom ali organizacijo iz javnega sektorja) ali njenemu predstavniku, zastopniku oziroma posredniku.

Izvajalec s podpisom te pogodbe jamči, da ni zadržkov za sklenitev posla po 35. členu ZintPK.

1. člen

Morebitne spore bosta stranki reševali sporazumno. Če sporazum ne bo možen, bo o sporu odločilo pristojno sodišče v Novi Gorici.

1. člen

Ta pogodba je napisana v štirih enakih izvodih, od katerih prejmeta obe pogodbeni stranki po dva izvoda.

|  |  |
| --- | --- |
| Številka: 007-3/2015-  Datum:  Mestna občina Nova Gorica  ŽUPAN  Matej Arčon | Številka:  Datum:  \_\_\_\_\_\_\_\_\_\_\_\_\_\_\_\_\_ DIREKTOR  \_\_\_\_\_\_\_\_­­­­­­­­­­­­­­­­­­­­\_\_\_\_\_\_\_\_\_ |